1.

Bilag II ændres som følger: a) I artikel 1 udgår definitionen af »nødproceduremodul«. b) I artikel 1 ændres definitionen af »informations- og kontrolmodul« (Information and Control Module, ICM) som følger: »— »Informations- og kontrolmodul« (Information and Control Module, ICM): det SSP-modul, som gør det muligt for indehavere af PM-konti at få online information, og som giver dem mulighed for at afgive likviditetsoverførselsordrer, styre likviditet og, hvis det er relevant, iværksætte backup-betalingsordrer eller betalingsordrer til nødprocedureløsningen i en nødsituation«. c) I artikel 1 tilføjes følgende definition: »— »nødprocedureløsning« (Contingency Solution): SSP-funktionaliteten, der behandler meget kritiske og kritiske betalinger i en nødsituation«. d) Artikel 4, stk. 2, litra a), erstattes af følgende: »a) medlemsstaternes centralregeringers finansministerier eller regionale finansielle myndigheder«. e) Artikel 4, stk. 2, litra c), nr. i) og ii), affattes således: »c) i) investeringsselskaber, som har deres hjemsted i Unionen eller i EØS, herunder hvor de handler gennem en filial, som er etableret Unionen eller i EØS, og ii) investeringsselskaber, som har deres hjemsted uden for EØS, forudsat at de handler gennem en filial, som er etableret i Unionen eller i EØS«. f) Artikel 8, stk. 1, litra b), nr. ii) affattes således: »ii) for de enheders vedkommende, der er nævnt i artikel 4, stk. 1, litra b) og i artikel 4, stk. 2, litra c), nr. ii), fremsende et landespecifikt responsum vedrørende lovgivningen i det pågældende land i den i tillæg III angivne form, medmindre de oplysninger og erklæringer, som skal afgives i et sådant responsum, allerede er indhentet af [indsæt centralbankens navn] i anden forbindelse.« g) Artikel 11, stk. 9, affattes således: »9. Deltagerne skal straks underrette [indsæt centralbankens navn], såfremt misligholdelse indtræffer i forhold til dem selv, eller hvis de er underlagt kriseforebyggelses- eller krisestyringsforanstaltninger som omhandlet i Europa-Parlamentets og Rådets direktiv 2014/59/EU (1) eller anden tilsvarende gældende lovgivning. h) Artikel 27 affattes således: »Artikel 27 Driftskontinuitet og nødprocedurer 1. Såfremt der indtræffer en ekstraordinær, udefrakommende hændelse eller en anden hændelse, som påvirker driften af SSP, gælder de driftskontinuitets- og nødprocedurer, som er beskrevet i tillæg IV. 2. Eurosystemet stiller en nødprocedureløsning til rådighed i tilfælde af, at hændelserne beskrevet i stk. 1 indtræffer. Deltagere, som [indsæt centralbankens navn] betragter som af afgørende betydning, har pligt til at tilslutte sig til og anvende nødprocedureløsningen. Andre deltagere kan, på anmodning, tilslutte sig til nødprocedureløsningen.« i) Artikel 28 affattes således: i) Stk. 3 affattes således: »3. [Indsæt centralbankens navn] kan pålægge alle deltagere og/eller de deltagere, som [indsæt centralbankens navn] betragter som værende af afgørende betydning, yderligere sikkerhedskrav, navnlig med hensyn til cybersikkerhed eller forebyggelse af svig.« ii) Som stk. 4 og 5 indsættes følgende: »4. Deltagerne fremsender deres TARGET2-selvcertificering og dokumentation for, at de overholder TARGET2-netværksleverandørens endpoint-sikkerhedskrav, til [indsæt centralbankens navn]. I tilfælde af manglende overholdelse af sidstnævnte skal deltagerne fremsende et dokument, som beskriver alternative afhjælpende foranstaltninger til [indsæt centralbankens navn]s tilfredshed. 5. Deltagere, som giver tredjeparter adgang til deres PM-konto, som fastsat i artikel 5, stk. 2, 3 og 4, skal træffe foranstaltninger til imødegåelse af den risiko, der er forbundet med at tillade en sådan adgang, i overensstemmelse med de i stk. 1 til 4 fastsatte sikkerhedskrav. Den i stk. 4 omhandlede selv-certificering skal specificere, at deltageren pålægger tredjeparter, som har adgang til deltagerens PM-konto, TARGET2-netværksleverandørens endpoint-sikkerhedskrav.« j) Artikel 29, stk. 1, litra c) affattes således: »c) giver deltagerne mulighed for at iværksætte en backup-omfordeling af likviditet og backup-nødsituationsbetaling eller betalingsordrer til nødprocedureløsningen i tilfælde af svigt i deltagerens betalingsinfrastruktur«. k) Artikel 38, stk. 2, første punktum, litra c), affattes således: »c) myndigheder i medlemsstaterne og Unionen med ansvar for tilsyn, afvikling og overvågning, herunder centralbanker, for så vidt dette er nødvendigt for, at disse kan udføre deres offentlige opgaver, og under forudsætning af, at videregivelsen ikke er i strid med den gældende lovgivning.« l) I tillæg I affattes den femte linje i tabellen i punkt 2, stk. 1, således: »MT 202COV Obligatorisk Dækningsbetalinger« m) I tillæg III under overskriften »Standard for afgivelse af responsa vedrørende lovgivning gældende for ikke-EØS deltagere i TARGET2«, affattes afsnit 3.2 således: »3.2. Generelle forhold vedrørende insolvens og krisestyring 3.2.a. Former for insolvens- og krisestyringsbehandling Den eneste form for insolvensbehandling (herunder akkord- og gældssanering) — som i denne udtalelse omfatter alle foranstaltninger vedrørende deltagerens aktiver eller enhver filial, som denne måtte have i [jurisdiktion] — deltageren kan blive undergivet i [jurisdiktion], er følgende: [opregn foranstaltninger på originalsproget og i engelsk oversættelse] (tilsammen benævnt »insolvensbehandling«). Ud over insolvensbehandling kan deltageren, enhver af dennes aktiver eller en eventuel filial, som denne måtte have i [jurisdiktion], blive undergivet [opregn alle relevante former for moratorium, bobehandling eller andre foranstaltninger, der medfører, at betalinger til og/eller fra deltageren kan blive suspenderet, eller at begrænsninger med hensyn til sådanne betalinger kan blive gjort gældende eller tilsvarende foranstaltninger, herunder foranstaltninger til kriseforebyggelse og -styring, der svarer til de, der er defineret i direktiv 2014/59/EU, på originalsprog og i engelsk oversættelse] (tilsammen benævnt »foranstaltninger begrundet i insolvens«). 3.2.b. Traktater om insolvens [jurisdiktion] eller visse dele af [jurisdiktion], som anført, er deltager i følgende traktater om insolvensbehandling: [angiv, hvis relevant, hvilke traktater, der har eller kan have betydning for denne udtalelse].« n) I tillæg IV ændres punkt 6 som følger: i) Litra a) og b) erstattes af følgende: »a) Såfremt [indsæt centralbankens navn] anser det for nødvendigt, iværksætter den nødprocedurebehandlingen af betalingsordrer i nødprocedureløsningen i SSP. I disse tilfælde ydes kun et mindstemål af service til deltagerne og afviklingssystemerne. [Indsæt centralbankens navn] skal give deltagerne og afviklingssystemerne meddelelse ved iværksættelse af nødprocedurebehandlingen ved hjælp af ethvert tilgængeligt kommunikationsmiddel. b) Under nødprocedurebehandlingen fremsendes betalingsordrerne af deltagerne og godkendes af [indsæt centralbankens navn]. Endvidere kan afviklingssystemerne fremsende filer med betalingsinstruktioner, som kan uploades i nødprocedureløsningen af [indsæt centralbankens navn].« ii) Litra d) og e) affattes således: d) Betalinger, der er påkrævede for at undgå systemisk risiko, skal anses som »kritiske«, og [indsæt centralbankens navn] kan beslutte at indlede nødprocedurer i forhold til dem. e) Deltagerne skal afgive betalingsordrer til nødprocedurebehandling direkte i nødprocedureløsningen, og information til betalingsmodtagerne fremsendes gennem [angiv kommunikationsmidler]. Afviklingssystemerne fremsender filer, der indeholder betalingsinstruktioner, til [indsæt centralbankens navn] med henblik på upload i nødprocedureløsningen, og giver [indsæt centralbankens navn] bemyndigelse til at gøre dette. [Indsæt centralbankens navn] kan, undtagelsesvis, også lægge betalinger ind på vegne af deltagerne. Information om kontosaldi, debiteringer og krediteringer kan indhentes fra [indsæt centralbankens navn].« o) I tillæg IV, punkt 7, erstattes litra a) af følgende: »a) I tilfælde af, at en deltager har et problem, som forhindrer denne i at afvikle betalinger i TARGET2, har vedkommende deltager ansvaret for at afhjælpe problemet. En deltager kan først og fremmest benytte interne løsninger eller ICM funktionaliteten, dvs. backup-omfordelinger af likviditet og backup-nødprocedurebetalinger (f.eks. CLS, EURO1).« p) I tillæg VI affattes række tre og fire i tabellen i punkt 13 således: »Likviditetsoverførselsordrer fra T2S DCA til T2S DCA 14,1 eurocent pr. overførsel Saldointerne bevægelser (dvs. indefrysning, ophør af indefrysning, reservering af likviditet osv.) 9,4 eurocent pr. transaktion«